google/wiki40b huggingface dataset:
Perejil

Perejil (po španielsky Isla Perejil, po anglicky Parsley Island, po arabsky Leila („noc“)) je malý skalnatý španielsky ostrov v Stredozemnom mori, vzdialený len 200 metrov od pobrežia Maroka a 5 km od Ceuty. Perejil považuje Španielsko za svoj ostrov, no Maroko ho od Španielska požaduje napriek tomu, že nie je spomenutý v Zmluve o marockej nezávislosti.

Dejiny

V roku 1415 obsadili ostrov Portugalci. V rokoch 1580 – 1640 bolo Portugalsko zjednotené so Španielskom. Od roku 1668 je ostrov pod kontrolou Španielska, no Maroko ho stále požaduje. Od 11. júla 2002 bol ostrov okupovaný marockými jednotkami, ale bez krviprelievania boli čoskoro nahradené španielskymi námornými jednotkami. 20. júla 2002 Španielsko súhlasilo so stiahnutím svojich jednotiek, ak Maroko nebude naďalej ostrov využívať.
Ostrov Perejil je neobývaný, no marockí pastieri ho využívajú na pasenie svojich kôz. Marocká vláda však vyhlasuje, že ostrov využívajú teroristi a pašeráci, ale v skutočnosti ho používajú len marockí pašeráci ľudí. Marocká vláda ostrov využíva len ako prostriedok na diplomatický tlak na Španielsko.

Pôvod názvu ostrova

Názov ostrova Perejil (po španielsky petržlen) nie je odvodený od názvu rastliny, ale od mena majiteľa či dobyvateľa ostrova „Perez Gil“.
Názov Leila podľa obyvateľov oblasti pôvodne vznikol zo zrýchlenej výslovnosti španielskeho „la isla“ ako „laila“.
Kostol svätého Michala archanjela (Levice)

Kostol sv. Michala archanjela v Leviciach je klasicistický kostol postavený v 18. storočí. Nachádza na Ulici sv. Michala v Leviciach.
Kostol bol poškodený požiarmi a to dvakrát: v roku 1808 a v roku 1902. Po prvom požiari k nemu bola z dôvodu finančných problémov zvonica len pristavaná, avšak po druhom boli postavené obidve kostolné veže a spolu s nimi bolo obnovené a opravené aj západné priečelie budovy.
Na laviciach v kostole je zobrazený život sv. Františka. V krypte kostola bol pochovaný šľachtic Sigfried Kollonich.
Cuqueron

Poloha

Obec má rozlohu 3,48 km². Najvyšší bod je položený 290 m n. m. a najnižší bod 134 m n. m.

Obyvateľstvo

Počet obyvateľov obce je 177 (2009).
Nasledujúci graf zobrazuje vývoj počtu obyvateľov v obci.
Zdroje: INSEE
Villequier-Aumont

Poloha obce

Villequier-Aumont má rozlohu 12,34 km². Najvyšší bod je položený 121 m n. m. a najnižší bod 52 m n. m.

História obce

Obec sa volala kedysi Genlis, bola zmieňovaná v 1173 v písomnej forme Genli. Jedná sa pravdepodobne o názov s koncovkou -acum, zložený s osobného galo-románskeho mena Genilius. Je ešte jedna obec toho istého mena - obec Genlis v Côte-d’Or.
Genlis bolo súčasťou markízstva v 1645 a vojvodstva d'Aumont de Villequier v 1774.
Prvá časť názvu pochádza z názvu obce „Villequier“ v Seine-Maritime, názvoslovie anglo-škandinávske zložené zo starého anglického „wilig“ (alebo weliġ, moderne willow) čo pochádza z názvu „Willitoft“ v Británii a starého nórskeho „kjarr“ (močiar).
V roku 1819 podľa kráľovského nariadenia z 2. júna boli spojené dve časti Guyencourt-et-Plessis (canton de Chauny, district de Genlis) a Plessis-Godain a nazvané Villequier-Aumont.

Obyvateľstvo

Villequier-Aumont má 619 obyvateľov (2009).
Graf vývoja obyvateľstva:
Zdroje: INSEE
Rozlišovacia schopnosť (monitor)

Rozlišovacia schopnosť alebo rozlíšenie (angl. resolution) monitora alebo displeja je počet pixelov (alebo maximálne rozlíšenie obrazu), ktoré môže byť zobrazené na obrazovke. Často sa udáva ako počet horizontálnych stĺpcov (uvádza sa vždy ako prvý údaj), a počet riadkov vertikálne.
Momentálne (2017) sú najpoužívanejšie rozlíšenia 1920×1080 (FullHD), niektorí už prešli na 1440p QHD (2560×1440) alebo UHD (3840×2160) rozlíšenie. Niektorí užívatelia používajú aj ultaširoké monitory s pomerom strán 21:9 a rozlíšením napr. 2560x1080. Iní stále používajú rozlíšenie HD. Ak je rozlíšenie obrazu vyššie ako fyzické rozlíšenie obrazovky, môžu niektoré systémy využiť virtuálnu obrazovku. Pre digitálnu televíziu a HDTV sú typické vertikálne rozlíšenie 720 alebo 1080 riadkov. V dnešnej dobe už nie je štandardom rozlíšenie HD, avšak kvalitnejšia televízia s rozlíšením UHD 4K (3840x2160) je stále pre bežných používateľov nadštandard. V tomto formáte pribúda čoraz viacej obsahu, aj vďaka službe Netflix.

História

Rozlíšenie 640×480 IBM PS/2 VGA a MCGA boli štandardným rozlíšením od 1990 do asi 1995. 800×600 bolo štandardným rozlíšením približne do roku 1999. Od tej doby je štandardným rozlíšením 1024×768. Mnoho webových stránok a multimediálnych aplikácií sú vytvárané pre toto rozlíšenie. Veľa súčasných počítačových hier už nepodporuje rozlíšenie 640×480. Microsoft Windows XP je navrhnutá pre minimálne rozlíšenie 800×600 (napriek tomu je možné vybrať rozlíšenie 640×480 v ponuke Pokročilé nastavenia, a aplikácie môžu prepnúť do akéhokoľvek iného rozlíšenia). GNU/Linux, FreeBSD, a mnoho Unixových variantov používajú X Window a môžu byť spustené v ľubovoľnom požadovanom rozlíšení tak, ako to podporuje monitor (displej) a video karta. Apple operačné systémy Mac OS a Mac OS X môžu používať viacero rozlíšení, hoci 800×600 je rozumné minimum.
Je potrebné si však uvedomiť, že štandardné rozlíšenia 800×600 a 1024×768 mali vždy len orientačné hodnoty.
Už v roku 1992 sa na trhu objavila prvá grafická karta s 1 MB VRAM Mach 32 a v roku 1995 sa už masovo presadzovali 64-bitové grafické karty s 2 MB VRAM, ktoré ponúkali plnú 2D podporu s rozlíšením 1600×1200 (UXGA) Mach 64.
Rubikon

Priebeh toku

Pramení cca 40 km severovýchodne od Florencie strednej nadmorskej výške pohoria Apeniny. Rieka ústi do Jadranského mora severne od mesta Rimini.

Dejiny

Rímske právo zakazovalo ktorémukoľvek generálovi prekročiť rieku so stálym vojskom. Rieka bola považovaná za hranicu medzi rímskou provinciou Predalpská Galia a Itáliou. Zákon tak chránil republiku pred vnútornou vojenskou hrozbou.
Keď Gaius Iulius Caesar v roku 49 pred Kr. rieku prekročil, tento zákon porušil, čím nevyhnutne vyvolal ozbrojený konflikt — občiansku vojnu. Podľa rímskeho historika Suetonia tu preniesol slávnu frázu „Kocky sú hodené“ (Alea iacta est). Tento výraz znamená jasné a stručné označenie stavu či situácie, keď nemožno cúvnuť či vziať rozhodnutie späť; v podobnom zmysle sa používa i slovné spojenie prekročiť Rubikon.
Academia Film Olomouc

Akademia Film Olomouc, skrátene AFO, je festival populárno-vedeckých filmov. Je najstarším festivalom dokumentárnych filmov v Česku. Je organizovaný Katedrou divadelních a filmových studií Filozofickej fakulty Univerzity Palackého v Olomouci. V apríli 2015 sa uskutočnil jeho 50. ročník, ktorého sa zúčastnilo 5 800 divákov a viac než 300 zahraničných a domácich hostí.

História

Filmový festival bol založený v roku 1966, jeho iniciátorom bol Petr Kudela, vtedy dramaturg Krátkeho filmu Praha. Konal sa vo Vlastivednom inštitúte, dnešnom Vlastivednom múzeu. V roku 2006 festival dostal Cenu Olomouckého kraja. Od roku 2007 je festivalom populárno-vedeckého filmu, dovtedy bol prevažne dokumentárny.

Súčasnosť

Festival organizuje Katedra divadelních a filmových studií. V roku 2015 boli hosťami festivalu Lawrence Kraus a Richard Dawkins.
51. ročník sa bude konať 19. až 24. apríla 2016, prípravy na neho sa začali už v roku 2014.
Ossip K. Flechtheim

Kariéra

Od roku 1910 žil v Nemecku. Študoval právo a sociálne vedy v Nemecku a vo Francúzsku. V roku 1931 mu bol udelený titul doktora práv. V roku 1935 emigroval do Švajčiarska a potom do USA. V roku 1943 vytvoril pojem a koncept futurológie ako vedy o budúcnosti. Po druhej svetovej vojne prednášal na nemeckých a amerických univerzitách. Pôsobil v Nemecku, Francúzsku, Švajčiarsku a v USA.

Tvorca futurológie

Pojem futurológia ako i návrh jej konceptu vytvoril Karl Ossip Flechtheim v dvoch článkoch Futurology - A New Science ? a Futurology - A Science of Probability , ktoré boli publikované v roku 1943 v amerických časopisoch Forum a Midwest Journal. V týchto článkoch uviedol prvýkrát pojem futuroloógia a načrtol základné charakteristiky futurológie ako vedy o budúcnosti. Obidva články boli v roku 1966 znovu publikované vo Flechtheimovej knihe History and Futurology. Pojem futurológia vznikol spojením latinského slova futurum, čo znamená budúce, a gréckeho slova logos, čo znamená veda. Flechtheim navrhol futurológiu ako určitý transdisciplinárny priestor, v ktorom bude možné vytvárať rôzne alternatívne scenáre budúceho vývoja.
Eulmont

Poloha

Obec má rozlohu 7,97 km². Najvyšší bod je položený 397 m n. m. a najnižší bod 202 m n. m.

Obyvateľstvo

Počet obyvateľov obce je 1 004 (2009).
Nasledujúci graf zobrazuje vývoj počtu obyvateľov v obci.
Zdroje: INSEE
Briod

Poloha

Obec má rozlohu 4,04 km². Najvyšší bod je položený 555 m n. m. a najnižší bod 505 m n. m.

Obyvateľstvo

Počet obyvateľov obce je 206 (2009).
Nasledujúci graf zobrazuje vývoj počtu obyvateľov v obci.
Zdroje: INSEE
Saint-Pierre-la-Palud

Poloha

Obec má rozlohu 7,53 km². Najvyšší bod je položený 747 m n. m. a najnižší bod 259 m n. m.

Obyvateľstvo

Počet obyvateľov obce je 2 382 (2009).
Nasledujúci graf zobrazuje vývoj počtu obyvateľov v obci.
Zdroje: INSEE
Rudolf Šiška

Životopis

Rudolf Šiška sa narodil 26. októbra 1929 v Čeľadinciach v okrese Topoľčany Štefanovi Šiškovi a Anne, rodenej Krošlákovej. Vyrastal spolu so sestrou Paulínou v Čeľadinciach, kde vychodil ľudovú školu, neskôr maturoval na gymnáziu v Topoľčanoch. Jeho snom bola učiteľská práca, a tomu venoval svoje celoživotné úsilie.
V roku 1949 po maturite nastúpil učiť na základné školy v Solčanoch, Preseľanoch a Bošanoch, kde pracoval ako učiteľ a zástupca riaditeľa školy. Slovenčinu učil aj v Oponiciach. Popri učiteľskej práci aktívne publikoval a zároveň študoval na Filozofickej fakulte Univerzity Komenského v Bratislave - slovenský a ruský jazyk. Spromoval v roku 1961. V čase štúdia sa zapojil do honorovanej súťaže o názov regionálnych novín v Topoľčanoch. Podal návrh Náš dnešok, vďaka čomu súťaž vyhral. A hoci na podnet okresného tajomníka sa však názov novín zmenil na Socialistický dnešok, Rudolf Šiška získal honorár päťdesiat korún.
Za katedrou bol šťastný a v roku 1965 dostal Rudolf Šiška ponuku rozdávať svoje skúsenosti z vyučovania slovenského jazyka a gramatiky na Pedagogickej fakulte. Túto ponuku prijal a s rodinou sa presťahoval do Nitry. Učil, písal, publikoval v odborných časopisoch aj regionálnych novinách, robil výskumy metodiky vyučovania gramaticky na viacerých školách, a to až do roku 1972, kedy musel z kádrových dôvodov svoju milovanú prácu a svojich žiakov opustiť.
Prežíval veľmi ťažké životné obdobie. Pracoval ako nočný strážnik v Družstve invalidov a v ďalších podnikoch. V tomto období vytvoril väčšinu svojej básnickej tvorby a učil sa cudzie jazyky. Zveršoval bájky Ezopa, preložil a zveršoval Krylovove, Lessingove, La Fontainove bájky, písal vlastné bájky, glosy. A hoci ho postihol aj zákaz publikovať, tvoriť neprestal a venoval sa aj odbornej tvorbe a metodike. Na Univerzitu Konštantína Filozofa sa vrátil opäť až po 20 rokoch vďaka politickej rehabilitácii. Zas pokračoval vo svojej pedagogickej, vedecko-výskumnej a publikačnej práci, aktívne roky za katedrou mu však v tomto období už uplynuli veľmi rýchlo. V roku 1996 odišiel do dôchodku.
V roku 1957 sa Rudolf Šiška oženil s Jolanou Šiškovou, rodenou Krošlákovou. V manželstve sa im narodili dve dcéry - Ľudmila a Janka. Podľa možností viedol aktívny život, chodil do divadla, na spoločenské akcie súvisiace s mestom a Nitrianskymi novinami, v ktorých od roku 1992 pôsobil ako prvý korektor a odborný konzultant pravopisných javov. Aktívne sledoval aj spoločenské a športové dianie. Okrem toho sa vo voľnom čase venoval svojej záhradke. Mal aj priateľov, ktorí ho nesklamali ani v ťažkých časoch po roku 1968. Celý život sa tešil z dlhoročnej úcty svojich žiakov.
V posledných rokoch života mu už ubúdalo síl, ale tvorivý zostal aj na sklonku života. V roku 2012 vyšla jeho posledná knižka Rozprávkové šibalstvá, ktorú minulý rok poslal do povodňami postihnutej Vojvodiny ako súčasť zbierky humanitárnej pomoci.
Rudolf Šiška zomrel 24. júla 2015.
ISO 3166-2:UM

Kódy ISO 3166-2 pre malé odľahlé štáty USA identifikujú 9 teritorií. Prvá časť (UM) je medzinárodný kód pre malé odľahlé štáty USA, druhá časť pozostáva z dvoch čísel identifikujúcich teritórium.

Zoznam kódov

UM-67 Johnston Atoll
UM-71 Midway Islands
UM-76 Navassa Island
UM-79 Wake Island
UM-81 Baker Island
UM-84 Howland Island
UM-86 Jarvis Island
UM-89 Kingman Reef
UM-95 Palmyra Atoll
Jully-lès-Buxy

Poloha

Obec má rozlohu 16,63 km². Najvyšší bod je položený 310 m n. m. a najnižší bod 192 m n. m.

Obyvateľstvo

Počet obyvateľov obce je 354 (2009).
Nasledujúci graf zobrazuje vývoj počtu obyvateľov v obci.
Zdroje: INSEE
Saint-Martin-Longueau

Poloha

Obec má rozlohu 3,62 km². Najvyšší bod je položený 53 m n. m. a najnižší bod 31 m n. m.

Obyvateľstvo

Počet obyvateľov obce je 1 471 (2009).
Nasledujúci graf zobrazuje vývoj počtu obyvateľov v obci.
Zdroje: INSEE
Hrádky (potok)

Prameň

Pramení vo Veľkej Fatre, v podcelku Bralná Fatra, na severoseverozápadnom svahu Havranej skaly v nadmorskej výške približne 615 m n. m.
Guingamp (obec)

Poloha

Obec má rozlohu 3,41 km². Najvyšší bod je položený 126 m n. m. a najnižší bod 62 m n. m.

Obyvateľstvo

Počet obyvateľov obce je 7 276 (2011).
Nasledujúci graf zobrazuje vývoj počtu obyvateľov v obci.
Zdroje: INSEE
Béthines

Poloha

Obec má rozlohu 37,02 km². Najvyšší bod je položený 146 m n. m. a najnižší bod 83 m n. m.

Obyvateľstvo

Počet obyvateľov obce je 480 (2011).
Nasledujúci graf zobrazuje vývoj počtu obyvateľov v obci.
Zdroje: INSEE
Pleurón (mytológia)

Pleurón (starogr. Πλευρών – Pleurón) je v gréckej mytológii syn aitólskeho kráľa Aitóla a jeho manželky Pronoy.
Pleurón so svojim bratom Kalydónom založili v Aitólii mestá, ktoré pomenovali po nich. Manželkou Pleuróna sa stala Xanthippé, dcéra Dóra a porodila mu syna Agénora a dcéry Steropu, Stratoniku a Laofontu.
Pleurón bol v Sparte uctievaný ako héros, pretože ho považovali za predka Lédy, manželky spartského kráľa Tyndarea.
Fender Jazz Bass

Fender Jazz Bass je druhý model basovej gitary, ktorú vytvoril Leo Fender.Bola uvedená na trh v roku 1960 firmou Fender. Určená bola predovšetkým jazzovým hráčom (ako už napovedá názov), avšak veľmi obľúbenou sa stala u hráčov mnohých ďalších štýlov. Doteraz patrí medzi najpopulárnejšie modely basovej gitary.

Vznik

Staršia sestra Jazz bassu, Precision bass sa nechytila u basistov ihneď, stále veľa hráčov (zvlášť jazzových) používalo nemotorný kontrabas a tak Leo Fender prišiel na trh v roku 1960 opäť s niečim novým. Nová basová gitara z dielne Fender mala vďaka dvom snímačom širšie spektrum zvukov. Jej nepravidelné telo, rovnako ako meno odkazovalo na gitaru Fender Jazzmaster, ktorú Fender uviedol na trh o chvíľu skôr.

Konštrukcia

Na basovej gitare Fender Jazz bass Leo Fender opäť použil svoje overené kombinácie driev z predošlých modelov (Telecaster, Precision bass, Stratocaster). K jelšovému, alebo jaseňovámu telu je prišrubovaný javorový krk. Krk Jazz bassu je užší ako na Precisione, prudko sa zbieha k hlave nástroja, tým pádom je pre väčšinu hráčov pohodlnejší. Dva snímače typu Jazz bass mali pôvodne samostatné ovládanie hlasitosti, aj tónovej clony, ale už v roku 1961 Fender ovládanie zjednodušil a Jazz bass sa odvtedy vyrába s ovládaním hlasitosti pre každý snímač osobitne a so spoločnou tónovou clonou pre oba snímače. Rovnako sa pôvodne na tieto nástroje montovali aj kryt kobylky a snímačov (tie sa dodávali na gitarách Fender až do začiatko 80-tych rokov 20. storočia, dnes sa nachádzajú iba na nástrojoch, ktoré kopírujú staré nástroje), tie si však hráči väčšinou odstraňovali, rovnako ako aj tlmič strún pri kobylke.
Alissa Whitová-Gluzová

Osobný život

Od roku 1998 je vegánka. PETA jej udelila Libby award za boj za práva zvierat.
Jej partnerom je gitarista Doyle Wolfgang von Frankenstein z punk rockovej skupiny Misfits.

Kariéra

V roku 2004 vytvorila s Dannym Marinom a Chrisom Kellsom v Montreali skupinu The Agonist orientovanú na extrémny metal. Pôsobila v nej do roku 2014. The Agonist prijal novú speváčku Vicky Psarakis.

17. marca 2014 Arch Enemy zverejnila informáciu, že Alissa White-Gluz nahradí speváčku Angelu Gossow. V júni 2014 už bol vydaný album War Eternal, ktorý naspievala Alissa.

Spievala aj v melodicko-death metalovej skupine Blackguard a Slaves on Dope, či v symfonicko metalovej skupine Delain a Kamelot.
Adam Rove

Charakteristika

Adam Rove je žiak Arkádskej strednej školy. Priatelí sa s Joan a Grace. S Grace sa pozná od svojich 3 rokov. Mal rád angličáky a šmolkov. Je nadaný umelec - robí sochy z odpadu a navštevuje hodiny umenia pani Girardiovej. Má fotografickú pamäť.
Jeho matka Elizabeth sa v novembri 2000 predávkovala tabletkami a otec Carl s ním ostal sám.

Priateľky

Na strednej škole sa zaľúbil do Joan, ktorú ako jediný volá Jane. Prvýkrát sa pobozkali v garáži Girardiovcov. Potom začal chodiť s „Ajris“, ktorá tiež navštevuje hodiny umenia. Nakoniec sa však rozišli a on sa oficiálne vrátil k Joan.
Michal Jagelka

Život

Vyštudoval hudobno-dramatický odbor na Pražskom konzervatóriu. Študoval tiež Právnickú fakultu Karlovej univerzity.
Dabingu sa venuje od svojich 12 rokov. Medzi zahraničných hercov, ktorých často dabuje, patrí Leonardo DiCaprio, Matt Damon, Orlando Bloom, Brendan Fraser a David Faustino. Moderovať začínal v relácii Českej televízie Vega (1994), na Prima TV moderoval Autosalon (2002) a na TV Nova spolu s Michaelou Dolinovou tvoril moderátorskú dvojicu Snídaně s Novou (2002). Herecky sa uplatňuje takmer výhradne v televíznych filmoch a seriáloch.
Zaujíma sa tiež o politiku. V roku 2006 kandidoval za Občiansku demokratickú stranu do zastupiteľstva Mestskej časti Praha 9.
Po sedemročnej známosti uzavrel v roku 2008 registrované partnerstvo s moderátorom Alešom Cibulkom.
Granges-Narboz

Poloha

Obec má rozlohu 16,22 km². Najvyšší bod je položený 1 025 m n. m. a najnižší bod 808 m n. m.

Obyvateľstvo

Počet obyvateľov obce je 876 (2009).
Nasledujúci graf zobrazuje vývoj počtu obyvateľov v obci.
Zdroje: INSEE
Trojkráľové ostrovy

Trojkráľové ostrovy (angl. Three Kings Islands, maor. Manawa-tawhi či Ngā Motu Karaka), je skupina 13 ostrovov ležiacich zhruba 55 kilometrov severozápadne od mysu Reinga, najseverozápadnejšieho miesta Nového Zélandu.
Ostrovy majú rozlohu 4,86 km² a ležia na podmorskej plošine – Three Kings Bank. Od Severného ostrova sú oddelené 8 kilometrov širokou a 200 až 300 metrov hlbokou podmorskou priehlbňou. Navzdory svojej blízkosti k novozélandskej pevnine sú ostrovy zaradené k Novozélandským odľahlým ostrovom. Ostrovy sú súčasťou Nového Zélandu, ale nie sú časťou žiadneho novozélandského správneho regiónu, namiesto toho spadajú pod Area Outside Territorial Authority, ako všetky ostatné odľahlé ostrovy (s výnimkou Solander Islands).
Ostrovy pomenoval 6. januára 1643 holandský moreplavec Abel Tasman, ktorý sa o tri týždne skôr stal prvým Európanom, ktorý kedy uvidel Nový Zéland.
Tasman zakotvil pri ostrovoch, keď hľadal vodu. Bol sviatok zjavenia Pána, deň, kedy biblickí Traja králi navštívili Ježiša v Betleheme, podľa nich pomenoval Tasman ostrovy. Tasman rovnako pomenoval severný výbežok Severného ostrova mysom Maria van Diemen, po žene Anthony van Diemena, generálneho guvernéra Holandskej Východnej Indie (dnes Indonézia). Len tieto dva geografické názvy dané Tasmanom sa dochovali dodnes. Tasman objavil ostrovy obývané Maormi, ale od roku 1840 boli už neobývané. Populácia Maorov pravdepodobne nikdy nepresiahla 100 obyvateľov.
V roku 1945 G. T. S. Baylis objavil na Trojkráľových ostrovoch endemický druh stromu Pennantia baylisiana, ktorý bol považovaný za jeden z najvzácnejších a najohrozenejších stromov sveta. Až neobyčajná starostlivosť venovaná rozmnoženiu stromu na Novom Zélande znamenala pre tento vzácny druh istotu prežitia, napriek tomu je rozšírenie stromu naďalej starostlivo sledované. Ďalší endemit na Trojkráľových ostrovoch je rastlina Tecomanthe speciosa a Elingamita johnsonii. V roku 1995 boli ostrovy vyhlásené za prírodnú rezerváciu.
Skupina Three Kings sa delí do dvoch podskupín so štyrmi hlavnými nehostinnými ostrovmi a počtom menších skalísk na podmorskej plošine nazývanej King Bank, ktorá vystupuje zo značných hĺbok. V okolitom mori je dobrá viditeľnosť a vody prekypujú životom, čo priťahuje stovky potápačov. Ďalšou podmorskou zaujímavosťou je vrak lodi Elingamite, ktorá tu stroskotala 9. novembra 1902.
Opravárenský prápor

Dejiny

Dejiny práporu sa odvíjajú od Ostravskej tankovej divízie vzniknutej k 15. novembru 1950. V rámci nej bol v posádke Mladá ustanovené „divízne pojazdné tankové opravovne“. Tie boli v roku 1968 ako „1. prápor opráv techniky“ premiestnené do Martina. Od 1. apríla 2000 bol prápor súčasťou 5. dopravnej základne Hlohovec, vykonával opravy tankov, BVP, kolesovej techniky a zbraní. K 1. júlu 2004 sa prápor stal profesionálnym. K 1. októbru 2005 sa do podriadenosti dostalo pracovisko ISTAR v Liptovskom Mikuláši. K 1. júlu 2014 sa Opravárenský prápor prepodriadil od Síl výcviku a podpory do pôsobnosti Pozemných síl.
Grande-Rivière (Jura)

Poloha

Obec má rozlohu 30,59 km². Najvyšší bod je položený 1 152 m n. m. a najnižší bod 846 m n. m.

Obyvateľstvo

Počet obyvateľov obce je 413 (2009).
Nasledujúci graf zobrazuje vývoj počtu obyvateľov v obci.
Zdroje: INSEE
Go Ahead Eagles

História

Klub bol založený 2. decembra 1902 ako Be Quick. Na žiadosť Holandskej kráľovskej futbalovej asociácie bol však názov čoskoro zmenený na Go Ahead kvôli zhode názvov s Be Quick Groningen. Prípona Eagles sa pridala do názvu klubu v roku 1971 na návrh vtedajšieho trénera Barryho Hughesa. Orol (angl. Eagle) sa nachádza aj na erbe mesta Deventer.

Rivalita

Najväčším rivalom Go Ahead je PEC Zwolle. Toto derby sa nazýva aj IJssel-derby, pretože oba tímy ležia blízko rieky IJssel. V minulosti bol Go Ahead najlepším tímom v regióne, avšak po zostupe do nižšej ligy v roku 1987 väčšinu týchto derby vyhralo práve PEC Zwolle.
Vzduchové chladenie (spaľovacie motory)

Vzduchové chladenie je spôsob chladenia spaľovacích motorov, zabezpečujúceho odvod zvyškového tepla a prevádzku motora v optimálnom tepelnom režime. Je realizované prúdom vzduchu cez rebrovanie valcov a tepelne namáhané časti motora.
Oproti kvapalinovému chladeniu má výhodu v jednoduchšej konštrukcii (chýba chladič, rozvod kvapaliny, čerpadlo i zložité chladiace kanáliky v bloku i hlave motora) i v menšej tepelnej zotrvačnosti, čo je výhodné v extrémnych teplotných podmienkach. Nevýhodou je vyššia hlučnosť a pomerne veľký výkon na pohon ventilátora (4 - 10% celkového výkonu).

Využitie

Vzduchové chladenie sa využíva u väčšiny malých motorov, pri kosačkách, motocykloch a takmer všetkých vrtuľových lietadiel. Motory osobných automobilov sa v minulosti vzduchom chladili napr. u modelov Porsche a Tatra (napr. Tatra 603 a 613), ktorá tvorí výnimku aj pri nákladných vozidlách (Tatra 148 a 815).
Sail-sous-Couzan

Poloha

Obec má rozlohu 7,43 km². Najvyšší bod je položený 689 m n. m. a najnižší bod 396 m n. m.

Obyvateľstvo

Počet obyvateľov obce je 957 (2009).
Nasledujúci graf zobrazuje vývoj počtu obyvateľov v obci.
Zdroje: INSEE
Nikeas z Opuntu

Nikeas alebo Nikasias (starogr. Νικέας, Νικασίας – Nikeas, Nikasias) bol v roku 500 pred Kr. olympijský víťaz v behu na jedno stadion.
Nikeas z Opuntu bol na 70. olympijských hrách v roku 500 pred Kr. korunovaný olivovým vencom za víťazstvo v behu na jedno stadion. Podľa tradície sa beh na jedno stadion zaviedol už na počiatku hier, t. j. v roku 776 pred Kr. a bol hlavným pretekom aj po zavedení ďalších súťažných disciplín. Menom víťaza tohto preteku sa označovala celá olympiáda.
Staroveký historik Dionysios z Halikarnasu zaznamenal olympijské víťazstvo Nikea v súvislosti s datovaním zasadnutia kmeňov latinského spolku v meste Ferentinum, kde diskutovali o spoločnom postupe proti rastúcej dominancii Ríma.
Porto-Vecchio (obec)

Poloha

Obec má rozlohu 168,65 km². Najvyšší bod je položený 1 316 m n. m. a najnižší bod 0 m n. m.

Obyvateľstvo

Počet obyvateľov obce je 10 957 (1. január 2011).
Nasledujúci graf zobrazuje vývoj počtu obyvateľov v obci.
Zdroje: INSEE
Kengura horská

Základné dáta

Dĺžka kengury horskej je 80 - 140 cm, a chvost je dlhý 60 - 90 cm. Váži 15 - 47 kg.

Rozšírenie

Celá Austrália